recursal/SuperWikiNEXT-32B huggingface dataset:
**วัดดอนกลาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอน อำเภอปะนาเระ จังหวัดปัตตานี มีที่ดินตั้งวัดเนื้อที่ 13 ไร่ 1 งาน 34 ตารางวา มีที่ธรณีสงฆ์ 14 แปลง เนื้อที่ 229 ไร่ 3 งาน 49 ตารางวา พื้นที่ตั้งวัดเป็นที่ราบลุ่ม 

วัดดอนกลางสร้างขึ้นเป็นวัดเมื่อประมาณ พ.ศ. 2345 ชาวบ้านเรียกว่า **วัดดอน** ได้รับพระราชทานวิสุงคามสีมาเมื่อประมาณ พ.ศ. 2360 ได้ผูกพัทธสีมาเมื่อประมาณ พ.ศ. 2365 วัดดอนกลางมีอดีตเจ้าอาวาสคือ พระวุฒิชัยธรรมธาดา (ชัย ติสฺสโร) ท่านได้ตั้ง "โรงเรียนดอนปะนาเระ" ซึ่งเป็นโรงเรียนลำดับที่ 6 ของโรงเรียนมัธยมศึกษาจังหวัดปัตตานี ต่อมาเปลี่ยนชื่อมาเป็น "โรงเรียนวุฒิชัยวิทยา"

อาคารเสนาสนะที่สำคัญ ได้แก่ อุโบสถก่ออิฐถือปูน เพดานไม้หลังคามุงกระเบื้อง กว้าง 10 เมตร ยาว 15.50 เมตร สร้างเมื่อ พ.ศ. 2475 หอสวดมนต์กว้าง 8 เมตร ยาว 9 เมตร สร้างเมื่อ พ.ศ. 2458 โครงสร้างเป็นอาคารไม้ กุฏิสงฆ์จำนวน 10 หลัง เป็นกุฏิปูนชั้นเดียว 1 หลัง เป็นอาคารไม้ 9 หลัง และหอฉันกว้าง 16 เมตร ยาว 19 เมตร สร้างเมื่อ พ.ศ. 2480 เป็นอาคารไม้ สำหรับปูชนียวัตถุมีพระประธานในอุโบสถ พระเพลาหว้าง 6 ฟุต ปางสมาธิ พระพุทธรูปปางอุ้มบาตร สร้างด้วยไม้ 1 องค์ ขนาดสูง 6 ฟุต 4 นิ้ว พระพุทธรูปปางสมาธิอีก 1 องค์ พระเพลากว้าง 3 ฟุต สร้างเมื่อ พ.ศ. 2507 และมีเจดีย์หลวงพ่อขอม

อ้างอิง
-------

1. ↑  "วัดดอนกลาง". พระสังฆาธิการ.
2. ↑  "ประวัติ โรงเรียนวุฒิชัยวิทยา". คลังข้อมูลเก่าเก็บจากแหล่งเดิมเมื่อ 2022-12-17. สืบค้นเมื่อ 2022-12-17.
3. ↑  "วัดดอนกลาง". ฐานข้อมูลการท่องเที่ยว 5 จังหวัดชายแดนใต้.
ฮัตโตะริ ฮันโซ
**ฮัตโตะริ ฮันโซ** (ญี่ปุ่น: 服部 半蔵, อังกฤษ: Hattori Hanzō) (ค.ศ. 1542 - 23 ธันวาคม ค.ศ. 1596) บางครั้งรู้จักในชื่อ **ฮัตโตะริ มะซะนะริ** (ญี่ปุ่น: 服部 正成) หรือ ฮัตโตะริ มะซะชิเงะ เป็นบุตรของ ฮัตโตะริ ยาสึนางะ ที่เป็นหัวหน้าของกลุ่มนินจาอิงะ แต่ไม่รู้แน่ชัดว่าฮันโซ ฝึกวิชานินจาเมื่อใด ตระกูลเขารับใช้ตระกูลมะสึไดระ หรือ ที่รู้จักกันในตอนหลังว่าตระกูลโทะกุงะวะ

ฮันโซอาจจะเกิดและเติบโตที่แคว้นมิคะวะ แต่เขาก็กลับไปเยี่ยมครอบครัวของเขาที่หมู่บ้านนินจาอิงะบ่อยๆ เขาเป็นนักดาบที่คล่องแคล่ว นักวางแผน เชี่ยวชาญด้านการใช้หอก และสำเร็จวิชานินจาขั้นสูง

หลังเหตุการณ์ที่วัดฮนโนจิ ในเวลานั้น อิเอะยะซุได้นำกำลังภายใต้ของขุนศึก อะนะยะมะ ไบเซะสึ (โนบุคิมิ) เข้าโจมตีอะเคะจิ มิสึฮิเดะ แต่ด้วยกำลังที่น้อยกว่าประกอบกับตัวไบเซะสึก็ถูกยิงเสียชีวิตในที่รบ พวกเขาต้องหนีตายกลับมิคะวะ ระหว่างการหลบหนีการตามล่าจากทหารของมิสึฮิเดะ คณะของอิเอะยะซุก็ได้หนีเข้าไปในแถบอิงะซึ่งเคยเป็นเขตอิทธิพลของนินจาอิงะมาก่อน แต่พวกเขาก็ยังไม่ปลอดภัยเสียทีเดียว เพราะนอกจากทหารของมิสึฮิเดะที่ยังตามล่าพวกเขานั้น ยังมีพวกโจรป่าคอยตามล่าอีกเพราะหวังเอาหัวของอิเอะยะซุไปแลกรางวัลกับกองทัพอะเคะจิ ในเวลานี้ฮันโซได้เสนอความคิดว่า ควรใช้เส้นทางลัดตัดผ่านหมู่บ้านอิงะไป ซึ่งมีเพียงฮันโซที่รู้ว่าหมู่บ้านนั้นอยู่ที่ไหน หลังการเจรจาซึ่งใช้เวลาไม่นาน กองทัพนินจาอิงะจึงให้ความคุ้มครองอิเอะยะซุและพาเขากลับมิคะวะอย่างปลอดภัย

ฮัตโตะริ ฮันโซ มีบุตรชายอายุ 18 ปี ชื่อมะซะนะริเหมือนกันแต่สะกดด้วยคันจิคนละแบบ มะซะนะริรับช่วงฝึกเป็นนินจาต่อจากบิดา แต่ฝึกวิชานินจุสึไม่สำเร็จ และไม่ได้รับการยอมรับให้เป็นหนึ่งในนินจาของอิงะ และไม่ได้รับการยอมรับจากพวกนินจาด้วย

ฮันโซเสียชีวิตในปี ค.ศ. 1596 รวมอายุ 55 ปี เชื่อกันว่าเขาถูกฟูมะ โคะทะโร ซึ่งเป็นนินจาของตระกูลโฮโจสังหาร ฮัตโตะริ ฮันโซได้รับการยอมรับว่าเป็น 1 ในสุดยอดนินจาเช่นเดียวกับฟูมะ โคะทะโร

วัฒนธรรมสมัยนิยม
----------------

ชื่อของเขาได้มีการถูกนำมาใช้ในการ์ตูนในหลายเรื่อง เช่น 

* นินจาฮัตโตริ จาก ฮัตโตริ คันโซ และ ฮัตโตริ ชินโซ
* ยอดนักสืบจิ๋วโคนัน จาก ฮัตโตริ เฮย์จิ, ฮัตโตริ เฮย์โซ และ ฮัตโตริ ชิซึกะ
* อินาสึมะอีเลฟเวน อาเรส โนะ เท็นบิง จาก ฮัตโตริ ฮันตะ
* นินจาคาถาโอ้โฮเฮะ จาก ฮันโซ (นินจาคาถาโอ้โฮเฮะ)
* วันพีซ จาก ฮัตโตริ (วันพีซ), ฮันโซ (วันพีซ)
* ฮันเตอร์ x ฮันเตอร์ จาก ฮันโซ (ฮันเตอร์ x ฮันเตอร์)
* มิรุโมะ ภูตจิ๋วจอมยุ่ง จาก ฮันโซ (มิรุโมะ ภูตจิ๋วจอมยุ่ง)
* ขบวนการตูบน้อยนักสู้ จาก ฮันโซ (ขบวนการตูบน้อยนักสู้)
* โปเกมอน จาก ฮันโซ (โปเกมอน)
* โอเวอร์วอตช์ จาก ฮันโซ (โอเวอร์วอตช์)
* ซามูไรสปิริตส์ จาก ฮัตโตริ ฮันโซ (ซามูไรสปีริท)
* เวิลด์ฮีโร่ จาก ฮัตโตริ ฮันโซ (เวิลด์ฮีโร่)

ดูเพิ่ม
-------

* นินจา

แหล่งข้อมูลอื่น
---------------
**วัดเพ็งประดิษฐาราม** เป็นวัดราษฎร์สังกัดคณะสงฆ์ฝ่ายมหานิกาย ในตำบลเคียนซา อำเภอเคียนซา จังหวัดสุราษฎร์ธานี ปัจจุบันมีพระครูวิสุทธิธุราทร (วัชรา ปริสุทฺโธ ป.ธ.3) เป็นเจ้าอาวาส

วัดเพ็งประดิษฐารามสร้างเมื่อ พ.ศ. 2458 ตั้งอยู่ริมฝั่งแม่น้ำตาปีบริเวณหลังตลาดเคียนซา ต่อมาประมาณ พ.ศ. 2460 บริษัทบ่อถ่านศิลาสยามจำกัดสินใช้ มีความประสงค์ใช้ที่ดินบริเวณที่ตั้งวัดเพื่อดำเนินกิจการ จึงย้ายวัดมาไว้ที่ตั้งปัจจุบัน และประมาณ พ.ศ. 2488 กำนันตำบลเคียนซาในขณะนั้น จึงได้บริจาคที่ดินที่เป็นสวนพริกให้เพื่อย้ายวัดมาสร้างใหม่ โดยมีเจ้าอาวาสรูปแรกชื่อ พระครูเพ็ง รัตโน วัดที่ย้ายมาสร้างใหม่ จึงได้ชื่อว่า **วัดเพ็ง** ตั้งวัดเมื่อ พ.ศ. 2463 ได้รับพระราชทานวิสุงคามสีมาเมื่อวันที่ 14 มิถุนายน พ.ศ. 2533

อาคารเสนาสนะที่สำคัญ ได้แก่ อุโบสถทรงไทย สร้างเมื่อ พ.ศ. 2479 โรงฉันท์ไม้ยกพื้นทรงปั้นหยา กุฏิสงฆ์ทำด้วยไม้ สร้างสมัยพระบาทสมเด็จพระมงกุฎเกล้าเจ้าอยู่หัว เรือนรับรอง สร้างเมื่อ พ.ศ. 2491 นอกจากนั้นยังมีเรือเจ้าแม่ธารทิพย์ เรือไม้ตะเคียนและท่านเจ้าฟ้า เป็นพระพุทธรูปปางมารวิชัย พ.ศ. 2503

อ้างอิง
-------

1. ↑  "วัดเพ็งประดิษฐาราม". พระสังฆาธิการ.
2. ↑  "วัดเพ็งประดิษฐาราม". สำนักงานพระพุทธศาสนาแห่งชาติ.
3. ↑  "วัดเพ็งประดิษฐาราม". สำนักงานเทศบาลตำบลเคียนซา. คลังข้อมูลเก่าเก็บจากแหล่งเดิมเมื่อ 2022-06-29. สืบค้นเมื่อ 2023-07-26.
**สื่อสังคม** หรือ **โซเชียลมีเดีย** (อังกฤษ: social media) หมายถึงสื่ออิเล็กทรอนิกส์ ซึ่งเป็นสื่อกลางที่ให้บุคคลทั่วไปมีส่วนร่วมสร้างและแลกเปลี่ยนความคิดเห็นต่าง ๆ ผ่านอินเทอร์เน็ตได้ สื่อเหล่านี้เป็นของบริษัทต่าง ๆ ที่ให้บริการผ่านเว็บไซต์ของตน เช่น เฟซบุ๊ก ไฮไฟฟ์ ทวิตเตอร์ วิกิพีเดีย เป็นต้น

ในทางเทคนิค สื่อสังคมจะหมายถึงโปรแกรมกลุ่มหนึ่งที่ทำงานโดยใช้พื้นฐานและเทคโนโลยีของเว็บ 2.0 เช่น บีโบ มายสเปซ เฟซบุ๊ก ฯลฯ. นอกจากจะใช้เพื่อการส่งหรือแลกเปลี่ยนข้อมูลข่าวสารกันแล้ว เทคโนโลยีสื่อสังคมยังช่วยให้เหล่าผู้ใช้สามารถทำกิจกรรมที่สนใจร่วมกันด้วย. กลุ่มบุคคลที่ติดต่อสื่อสารกันโดยผ่านสื่อสังคมดังกล่าว เรียกว่า "เครือข่ายสังคม" (social network). ในเครือข่ายสังคม กลุ่ม "เพื่อน" หรือ "ผู้ติดต่อกัน" มักจะแลกเปลี่ยนบทสนทนากันอย่างสั้น ๆ และเป็นกันเอง. โดยทั่วไปซอฟต์แวร์ที่ให้บริการเครือข่ายสังคมจะเปิดโอกาสให้กลุ่มเพื่อน ๆ วิพากษ์วิจารณ์กันเองได้ ส่งข้อความส่วนตัว และเข้าไปอ่านข้อความของเพื่อน ๆ ในกลุ่มได้ ซอฟต์แวร์บางประเภทจะสามารถให้เพื่อน ๆ เพิ่มเสียงและภาพเคลื่อนไหวลงในประวัติของตนได้ด้วย. นอกจากนี้ เพื่อนบางคนก็อาจจะสร้างโปรแกรมย่อย ๆ ขึ้นมาให้ใช้ร่วมกันได้ เช่น เล่นเกม ถามปัญหา หรือปรับแต่งรูปภาพ ทำให้บางคนมีผู้สมัครเข้ามาเป็นเพื่อนด้วยมากมาย.

ในทางธุรกิจเรียกสื่อสังคมว่า สื่อที่ผู้บริโภคสร้างขึ้น (อังกฤษ: consumer-generated media หรือ CGM) สำหรับกลุ่มบุคคลผู้ติดต่อสื่อสารกันโดยผ่านสื่อสังคม ซึ่งนอกจากจะส่งข่าวสารข้อมูลแลกเปลี่ยนกันแล้ว ยังอาจทำกิจกรรมที่สนใจร่วมกันได้ด้วย

อ้างอิง
-------

1. ↑  อารี พลดี, บ.ก. (2013-10-04). "สื่อสังคม (๔ ตุลาคม ๒๕๕๖)". *สำนักงานราชบัณฑิตยสภา*. สืบค้นเมื่อ 2019-09-07.
2. ↑  Kaplan, Andreas M.; Haenlein, Michael (2010). "Users of the world, unite! The challenges and opportunities of social media". *Business Horizons*. Bloomington, Indiana: Kelley School of Business. **53** (1): 61, 64–65, 67. doi:10.1016/j.bushor.2009.09.003. S2CID 16741539. สืบค้นเมื่อ 2019-04-28. Social Media is a very active and fast-moving domain. What may be up-to-date today could have disappeared from the virtual landscape tomorrow. It is therefore crucial for firms to have a set of guidelines that can be applied to any form of Social Media [...].
3. ↑  Dennis, Amy (July 5, 2017). "5 Social Media Outlets Ruling the World". *Nice Branding Agency*. สืบค้นเมื่อ October 10, 2021.`{{cite web}}`: CS1 maint: url-status (ลิงก์)
4. ↑  Obar, Jonathan A.; Wildman, Steve (2015). "Social media definition and the governance challenge: An introduction to the special issue". *Telecommunications Policy*. **39** (9): 745–750. doi:10.2139/ssrn.2647377. SSRN 2647377.
5. ↑  "สื่อสังคม" (PDF). คลังข้อมูลเก่าเก็บจากแหล่งเดิม (PDF)เมื่อ 2016-03-24. สืบค้นเมื่อ 2016-11-01.


วิกิมีเดียคอมมอนส์มีสื่อที่เกี่ยวข้องกับ **สื่อสังคม**
**ระตี (วิเศษสุรการ) จุลพล** นักดนตรีไทยที่มีชื่อเสียงโดยเฉพาะการบรรเลงจะเข้ เกิดที่ อำเภอบางรัก กรุงเทพ ฯ เมื่อวันที่ 12 มิถุนายน พ.ศ. 2466 เป็นบุตรีของพันโทพระวิเศษสุรการ (ต่วน ไชยสุต) และนางแจ่ม วิเศษสุรการ พระวิเศษสุรการนั้นเป็นทหาร และเล่นดนตรีไทยได้ ส่วนมารดาเป็นครูที่โรงเรียนสตรีมหาพฤฒาราม มีพี่น้องร่วมบิดามารดา 5 คน ระตีเริ่มเรียนดนตรีไทยตั้งแต่อายุ 8 ขวบ โดยเรียนที่บ้าน เริ่มต่อเพลงจะเข้เมื่ออายุ 12 ปี โดยต่อเพลงจระเข้หางยาวเป็นเพลงแรกกับชุ่ม กมลวาทิน จากนั้นก็ต่อ เพลงแป๊ะ พม่าห้าท่อน และลาวแพน หัดจะเข้เพิ่มเติมจากจ่าง แสงดาวเด่น ได้ต่อเดี่ยวจะเข้ เพลงมุล่ง แขกมอญสามชั้น และกราวใน เมื่อครูจ่างถึงแก่กรรมแล้วจึงได้ต่อทางเดี่ยวสารถี แขกอาหวังและจีนขิมใหญ่ จาก แสวง อภัยวงศ์ ได้แสดงฝีมือเดี่ยวจะเข้เพลงลาวแพน ออกอากาศทางวิทยุศาลาแดงเป็นครั้งแรก เมื่ออายุ 15 ปี

ทางด้านการศึกษา ครระตีเริ่มเรียนหนังสือที่โรงเรียนสายปัญญา โรงเรียนสวนสุนันทา แล้วย้ายมาเรียนที่โรงเรียนเซ็นฟรังซิสซาเวียร์ จนจบชั้นมัธยมปีที่ 6 จากนั้นไปเรียนต่อที่โรงเรียนเขมะสิริอนุสรณ์ เป็นนักเตรียมมหาวิทยาลัยธรรมศาสตร์รุ่นที่ ๖ เรียนจบได้ประกาศนียบัตรจากเตรียมมหาวิทยาลัยธรรมศาสตร์ จากนั้น สมัครเข้าทำงานที่กรมประชาสัมพันธ์ ได้ร่วมงานกับนักดนตรีสำคัญในสมัยนั้นหลายคน เช่น พุ่ม บาปุยะวาทย์ ฉลวย จิยะจันทน์ สมาน ทองสุโชติ บุญยงค์ เกตุคง จำเนียร ศรีไทยพันธุ์ ประสงค์ พิณพาทย์ และสุดจิตต์ ดุริยประณีต สมาน ทองสุโชติ ได้ประดิษฐ์ทางเดี่ยวจะเข้ให้ระตีเป็นพิเศษ 4 เพลง คือ สุดสงวน สุรินทราหู นกขมิ้น และอาถรรพ์ อันเป็นทางเฉพาะสำหรับผู้ที่เดี่ยวจะเข้แบบไหว ระตีได้รับตำแหน่งหัวหน้าวงดนตรีไทย กรมประชาสัมพันธ์ตั้งแต่ พ.ศ. 2516 จนเกษียณใน พ.ศ. 2526 

ระตีได้สอนจะเข้ให้นักเรียนโรงเรียนสวนกุหลาบ โรงเรียนอัสสัมชัญ โรงเรียนพันธะวัฒนา คณะครุศาสตร์จุฬาลงกรณ์มหาวิทยาลัย และมหาวิทยาลัยมหิดล ศิษย์ที่มีฝีมือดี ได้แก่ สุรพล พงษ์สุวรรณ ศักรินทร์ สู่บุญ ภัทร เครือสุวรรณ และกมล ชิดช่าง ชีวิตครอบครัว แต่งงานกับ นายพนิต จุลพล เมื่อ พ.ศ. 2488 มีบุตรสองคน คือ พ.ต.ต. พนิน จุลพล และคุณพนิตา สวัสดิโรจน์ ระตีถึงแก่กรรมในวันที่ 7 เมษายน พ.ศ. 2531 รวมอายุได้ 65 ปี

อ้างอิง
-------

*
**สมพล** **รุ่งพาณิชย์** (ชื่อเล่น; แหลม) เกิดเมื่อ 24 มิถุนายน พ.ศ. 2528 เป็นนักร้องชาวไทย และเป็นอดีตนักร้องนำของวงทเวนตีไฟฟ์อาเวอส์ ก่อนหน้านี้สมพลได้ประกวดฮอตเวฟมิวสิกอวอร์ดส์ ครั้งที่ 5 เมื่อปี พ.ศ. 2543 และคว้ารางวัลนักร้องยอดเยี่ยมประจำปีนั้น จนได้เซ็นสัญญากับทางจีนี่ เรคคอร์ดในเครือ แกรมมี่ ได้ออกอัลบั้ม Showroom 2 ในปี 2549 หลังจากนั้นได้ออกอัลบั้มเดี่ยว คืนบางคืน เพลงบางเพลง ในสังกัดจีนี่เรคอร์ดส หลังหมดสัญญากับแกรมมี่ แหลมกับเพื่อนได้ออกมาตั้งวง ทเวนตีไฟฟ์อาเวอส์ กับทางบีลีฟเรดคอร์ดส ออกซิงเกิ้ล วันดีดี ในปี พ.ศ. 2551 และออกอัลบั้มเต็มในปี 2552 *25 Hours* และปี 2554 ก็ได้ปล่อยอัลบั้มชุดที่สอง Color in White ในสังกัดค่ายเดิม และในปี 2558 ก็ได้กลับจีนี่เรดคอร์ดพร้อมปล่อยชุดที่สาม Mom & Pop Shop ด้านการศึกษา จบการศึกษาระดับมัธยมจาก โรงเรียนสวนกุหลาบวิทยาลัย รังสิต และระดับอุดมศึกษาจาก มหาวิทยาลัยเทคโนโลยีราชมงคลธัญบุรี คณะศิลปกรรมศาสตร์ ภาควิชาจิตรกรรม และเขารับบทเป็น**บ่าง กนก** ในภาพยนตร์ชุดเรื่อง *4 คิงส์*

ประวัติ
-------

สมพล รุ่งพาณิชย์ เกิดและเติบโตในครอบครัวพ่อค้าขายก๋วยเตี๋ยว เกิดเมื่อวันที่ 24 มิถุนายน พ.ศ. 2528 เคยประกวด ฮอตเวฟมิวสิกอวอร์ดส์ ครั้งที่ 5 เมื่อปี พ.ศ. 2543 คว้ารางวัลนักร้องยอดเยี่ยมประจำปี โดยหลังการประกวด อัมรินทร์ เหลืองบริบูรณ์ นักร้องนำวง พอส ได้กล่าวออกมาชื่นชมว่า "จะร้องเก่งกว่าพี่แล้วนะ" หลังจากนั้นได้เข้าเป็นศิลปินกับ แกรมมี่ ในจีนี่เรคอร์ดส ภายหลังหมดสัญญา จึงได้ตั้งวงกับเพื่อน ทเวนตีไฟฟ์อาเวอส์ กับทางบีลีฟเรดคอร์ดส ออกซิงเกิ้ล วันดีดี ในปี พ.ศ. 2551 และออกอัลบั้มเต็มในปี 2552 *25 Hours* และปี 2554 ก็ได้ปล่อยอัลบั้มชุดที่สอง Color in White ในสังกัดค่ายเดิม และในปี 2558 ก็ได้กลับเข้ามาจี่นี่เรดคอร์ดพร้อมปล่อยชุดที่สาม Mom & Pop Shop

ผลงาน
-----

### ผลงานเดี่ยว

* Show Room 2 (พ.ศ. 2549)

1. แสนดี
2. ฉันยังเป็นคนรักของเธอทุกวัน

* คืนบางคืน เพลงบางเพลง (พ.ศ. 2550)

1. เริ่มต้นใหม่อีกครั้ง
2. น้ำตา
3. อย่ากังวล
4. คืนบางคืน เพลงบางเพลง
5. คืนเหงา
6. หรือเธอเป็นเพียงเงา
7. จะมีสักคนไหม
8. เธอไม่ใช่อากาศ
9. ทำไมต้องหลอกกัน
10. กลับมาเหมือนเดิม
11. ตะวันฉาย
12. ส่งมือ
13. โลกอีกใบ
14. บางสิ่ง Cover
15. หลงกล Cover
16. ร้องไปกับฟ้า 4Kings2

### ผลงานเพลง

* เจ้าหญิงของฉัน (ประกอบละคร เจ้าหญิงขอทาน)
* Jazz Everyone (ประกอบโฆษณา Honda Jazz)
* Will You (ประกอบโฆษณารถจักรยานยนต์ฮอนด้า)
* จารึกราชมงคลธัญบุรี
* ราชมงคลธัญบุรีเกมส์
* Jingle GMM Channel
* Jingle GMM 25
* สุขาอยู่หนใด
* Sexy lady
* ถามจันทร์
* ทำได้เพียง
* ไม่เคย
* คนข้างๆ
* แรงโน้มถ่วง
* ในวันที่เขาต้องไป
* ลืมกันแล้วหรือยัง
* เธอเอาใจฉันไป
* ไม่กลัว
* โลกอีกใบ
* หลงกล (ROCK QUEST PROJECT ร่วมกับอาร์เอส มิวสิค; ต้นฉบับโดย หิน เหล็ก ไฟ)

### ผลงานการแสดง​

* 4 KINGS อาชีวะ ยุค 90​ (รับบท บ่าง กนก)​
* 4 KINGS 2 (รับบท บ่าง กนก)

อ้างอิง
-------

1. ↑  "How are you เส้นทางสายชีวิตดนตรี กับแหลม 25 Hours". คลังข้อมูลเก่าเก็บจากแหล่งเดิมเมื่อ 2012-10-08. สืบค้นเมื่อ 2016-05-10.
2. ↑  "เปิดตำนาน cleo bachelor เมืองไทย". คลังข้อมูลเก่าเก็บจากแหล่งเดิมเมื่อ 2017-02-19. สืบค้นเมื่อ 2017-03-31.
**จอมใจ จอมโจร อิลจิแม** (เกาหลี: 토아온 일지매) เป็นซีรีส์โทรทัศน์แนวแอ็คชั่นประวัติศาสตร์ของเกาหลีใต้ปี 2009 นำแสดงโดยช็อง อิล-อู ในบทอิลจิแม, ยุน จิน-ซอ, คิม มิน-จง และช็อง ฮเย-ย็อง ออกอากาศทางช่องเอ็มบีซี ตั้งแต่วันที่ 21 มกราคม ถึง 9 เมษายน 2009 ทุกวันพุธและพฤหัสบดี เวลา 21:55 น. (เวลามาตรฐานเกาหลี) จำนวน 24 ตอน

ซีรีส์เรื่องนี้สร้างจากการ์ตูนเรื่อง อิลจิแม ซึ่งตีพิมพ์ระหว่างปี 1975 ถึง 1977 โดย โค อู-ย็อง ซึ่งมีพื้นฐานมาจากนิทานพื้นบ้านของจีนสมัยราชวงศ์หมิงเกี่ยวกับฮีโร่สวมหน้ากากในโชซ็อน เอ็มบีซีซื้อลิขสิทธิ์การ์ตูนเรื่องนี้เพื่อนำไปดัดแปลงเป็นซีรีส์ ซึ่งนำแสดงโดยอี ซึง-กีในบทบาทของอิลจิแม อย่างไรก็ตามเขาถอนตัวออกจากซีรีส์และถูกแทนที่ด้วยช็อง อิล-อู ซึ่งทำให้เขาเป็นนักแสดงเกาหลีคนที่ 3 ที่รับบทฮีโร่คนนี้ ต่อจาก จัง ดง-ก็อน (เอ็มบีซี, 1993) และอี จุน-กีจากอิลจิแม วีรบุรุษจอมโจร (เอสบีเอส, 2008)

เนื้อเรื่อง
-----------

อิลจิแมเกิดมาในฐานะลูกนอกสมรสเนื่องจากพ่อของเขาเป็นขุนนางระดับสูง ในขณะที่แม่ของเขาเป็นคนรับใช้ที่ต่ำต้อย เพื่อปกป้องเกียรติของครอบครัวบิดาของเขา เขาจึงถูกทิ้งตั้งแต่ยังเป็นทารกและซุกอยู่ใต้ต้นแอปริคอท เขาจึงได้ชื่อว่า อิลจิแม

อิลจิแมถูกรับเลี้ยงโดยครอบครัวที่อาศัยอยู่ในอาณาจักรต้าชิง หลังจากสืบค้นพบรากเหง้าของเขาว่ามาจากโชซ็อน เขาก็เดินทางกลับไปที่โชซ็อน แต่พ่อของเขาปฏิเสธเขาอีกครั้ง ด้วยหัวใจที่บอบช้ำ เขากลับไปยังดินแดนบ้านเกิดและระบายความโกรธต่อชนชั้นปกครองเพื่อต่อสู้กับความอยุติธรรมและการกดขี่เพื่อประโยชน์ของสามัญชน

เขาใช้ชีวิตอย่างโดดเดี่ยวและซ่อนใบหน้าไว้หลังหน้ากากเพื่อเป็นฮีโร่ของผู้คน แต่ชีวิตของอิลจิแมมีผู้หญิงคนหนึ่งที่เชื่อมโยงเขาเข้ากับโลกนี้อีกครั้ง เธอชื่อวอลฮี

นักแสดง
-------

### นักแสดงหลัก

* ช็อง อิล-อู แสดงเป็น อิลจิแม, ฮีโร่ที่ปรากฏตัวเมื่อโลกต้องการความยุติธรรม   
 แม้ว่าเขาจะเป็นผู้ชายที่หล่อเหลาและละเอียดอ่อน แต่เขาก็ยังมีความยุติธรรมและความกล้าหาญ รักแรกของเขาจบชีวิตอย่างน่าอนาถ และหลังจากใช้ชีวิตอย่างไร้จุดหมายด้วยหัวใจที่แตกสลาย เขาได้พบกับวอลฮี หญิงสาวที่คล้ายกับรักแรกของเขามาก
	+ ชา จุน-ฮวาน แสดงเป็น อิลจิแม (วัยเด็ก)

การออกอากาศในต่างประเทศ
-----------------------

ก่อนที่จะเริ่มออกอากาศในเกาหลีใต้ ญี่ปุ่นได้ซื้อลิขสิทธิ์การออกอากาศซีรีส์เรื่องนี้ในราคา 1.32 ล้านเหรียญสหรัฐ (หรือประมาณ 55,000 เหรียญสหรัฐต่อตอน) ออกอากาศทางเคเบิลทีวี KNTV ตั้งแต่วันที่ 1 พฤศจิกายน 2012 ถึงวันที่ 8 มกราคม 2013

อ้างอิง
-------

1. ↑  Han, Sang-hee (January 13, 2009). "Young Star Jung il-woo Returns With Iljimae". *The Korea Times*. สืบค้นเมื่อ February 4, 2013.
2. ↑  "Moon River Interview with Jung Il-woo". *MBC Global Media*. January 29, 2009. สืบค้นเมื่อ September 13, 2013.
3. ↑  Choi, Ji-eun (October 30, 2009). "INTERVIEW: Actor Jung Il-woo - Part 1". *TenAsia*. สืบค้นเมื่อ March 29, 2014.
4. ↑  Choi, Ji-eun (October 30, 2009). "INTERVIEW: Actor Jung Il-woo - Part 2". *TenAsia*. สืบค้นเมื่อ March 29, 2014.
5. ↑  Garcia, Cathy Rose A. (July 11, 2008). "Retrospective on Comic Artist Ko Woo-young". *The Korea Times*. สืบค้นเมื่อ February 4, 2013.
6. 1 2  "Moon River". *MBC Global Media*. สืบค้นเมื่อ October 11, 2012.
7. ↑  "Return of Iljimae sold to Japan". *Dramabeans*. January 13, 2009. สืบค้นเมื่อ March 21, 2014.
8. ↑  "韓流No.1 チャンネル-KNTV".
เครื่อง LRAD ติดตั้งบนเรือรบ JS *Kirisame* ของกองกำลังป้องกันตนเองทางทะเลญี่ปุ่น
**เครื่องส่งคลื่นความถี่สูง** (อังกฤษ: long-range acoustic device; LRAD) เป็นอุปกรณ์เรียกเสียงอะคูสติก ปืนใหญ่เสียงและอาวุธโซนิค ที่พัฒนาโดย LRAD Corporation องค์กรบังคับใช้กฎหมายและผู้ผลิตอ้างว่าระบบ LRAD ได้รับการออกแบบมาเพื่อการสื่อสารระยะไกลเป็นหลัก  อย่างไรก็ตามอุปกรณ์ดังกล่าวมีความจุเดซิเบลสูงมากและเป็นที่ถกเถียงกันมากที่สุดว่า ใช้เป็นอาวุธที่อันตรายน้อยกว่าสำหรับการควบคุมฝูงชน

ตามข้อกำหนดของผู้ผลิตระบบมีน้ำหนักตั้งแต่ 15 ถึง 320 ปอนด์ (6.8 ถึง 145.1 กก.) และสามารถส่งเสียงในลำแสง 30–60°ที่ 2.5 kHz  ผู้ผลิตยังผลิตระบบสำหรับเสียงประกาศสาธารณะและการแจ้งเตือนจำนวนมากที่ออกอากาศแบบ 360°

อ้างอิง
-------

1. ↑  "Long Range Acoustic Device Industry Applications - Public Safety & Security Solution". *Lradx.com*. คลังข้อมูลเก่าเก็บจากแหล่งเดิมเมื่อ 2019-06-20. สืบค้นเมื่อ 26 June 2019.
2. ↑  Corbett, Peter (2009). *A Modern Plague of Pirates*. p. 65. ISBN 978-0-9562107-0-8.
3. ↑  "LRAD Genasys Public Safety Notification Systems Archives". *Lradx.com*. คลังข้อมูลเก่าเก็บจากแหล่งเดิมเมื่อ 2019-08-06. สืบค้นเมื่อ 26 June 2019.
***นีดฟอร์สปีด: โนลิมิตส์*** *(อังกฤษ: Need for Speed: No Limits)* เป็นวิดีโอเกมแข่งรถเล่นฟรีสำหรับระบบปฏิบัติการไอโอเอสและแอนดรอยด์ เป็นชุดเกม*นีดฟอร์สปีด*สำหรับโทรศัพท์มือถือ พัฒนาโดยไฟร์มังกีส์ สตูดิโอส์และจัดจำหน่ายโดยอิเล็กทรอนิก อาตส์ เป็นวิดีโอเกมลำดับที่ยี่สิบสามของชุดเกม*นีดฟอร์สปีด* และเป็นเกมที่สองในชุดที่ได้เปิดให้เล่นฟรีต่อจาก*นีดฟอร์สปีด: เวิลด์* และเป็นเกมแรกในชุดที่ได้ใช้ชื่อใหม่เฉพาะอุปกรณ์มือถือ ไม่เหมือนกับเกม*นีดฟอร์สปีด*ภาคก่อนบนมือถือที่ได้นำชื่อภาคมาจากภาคหลัก เกมนี้ได้ถูกปล่อยเมื่อวันที่ 30 กันยายน พ.ศ. 2558

โดยแนวเกมหลักจะยังคงคอนเซปเช่นเดียวกับ Need For Speed ภาคก่อนๆ แต่ในภาค No Limit จะมีการผสมผสานการเล่นแบบออฟไลน์และออนไลน์เข้าด้วยกัน โดยในส่วนออนไลน์สามารถเล่นแบบ Multiplayer เพื่อแข่งกับผู้เล่นจริงๆได้ รวมทั้งกิจกรรมพิเศษแบบจำกัดเวลา (ระยะเวลาในการเล่นทั้งหมดประมาณ 1 สัปดาห์) ที่คุณอาจได้รับ Blueprint หรือรถหายากในเกมได้

อ้างอิง
-------

1. ↑  "Hit the Road with Ken Block and Need for Speed No Limits". *Electronic Arts*. November 20, 2014. สืบค้นเมื่อ January 6, 2015.
2. ↑  Hillier, Brenna (January 6, 2015). "Reminder that the only announced Need for Speed game is for mobiles". *VG247.com*. สืบค้นเมื่อ January 6, 2015.
3. ↑  Preetam (November 22, 2014). "Need for Speed: No Limits Coming To iOS And Android In 2015". *NextPowerUp*. คลังข้อมูลเก่าเก็บจากแหล่งเดิมเมื่อ 2014-11-25. สืบค้นเมื่อ January 6, 2015.
**โฟร์โมสต์** (อังกฤษ: Foremost) เป็นชื่อเครื่องหมายการค้าของผลิตภัณฑ์จากนม ซึ่งอยู่ภายใต้การบริหารงานและกำกับดูแลคุณภาพโดยกลุ่ม *รอยัลฟรีสแลนด์คัมพิน่า* (Royal FrieslandCampina) กลุ่มสหกรณ์โคนมรายใหญ่ จากราชอาณาจักรเนเธอร์แลนด์, สหพันธ์สาธารณรัฐเยอรมนี และราชอาณาจักรเบลเยียม ปัจจุบันมีบริษัทในเครือกว่า 34 ประเทศทั่วโลก สำหรับในประเทศไทยบริหารงานโดย *บริษัท ฟรีสแลนด์คัมพิน่า (ประเทศไทย) จำกัด (มหาชน)*

ประวัติ
-------

โฟร์โมสต์ (ประเทศไทย) เริ่มดำเนินธุรกิจผลิตและจัดจำหน่าย ผลิตภัณฑ์ไอศกรีมและนมคืนรูป ตั้งแต่ปี พ.ศ. 2499 โดยก่อตั้ง*บริษัท โฟร์โมสต์ อาหารนม (กรุงเทพฯ) จำกัด*  พร้อมทั้งเปิดโรงงานแห่งแรกขึ้นที่เขตหลักสี่ กรุงเทพมหานคร ต่อมาในปี พ.ศ. 2510 เปิดโรงงานแห่งใหม่ที่สำโรง จังหวัดสมุทรปราการ ต่อมาในปี พ.ศ. 2512 เพิ่มผลิตภัณฑ์นมข้นหวานและนมข้นจืด ต่อมาในปี พ.ศ. 2521 เพิ่มกำลังการผลิตเพื่อรองรับการส่งออก ไปยังกลุ่มประเทศในทวีปเอเชียคือ สาธารณรัฐสิงคโปร์, เขตปกครองพิเศษฮ่องกง, สาธารณรัฐจีน (ไต้หวัน) และสาธารณรัฐประชาธิปไตยประชาชนลาว จากนั้นเมื่อปี พ.ศ. 2527 เริ่มจำหน่ายผลิตภัณฑ์นมยูเอชที และในปี พ.ศ. 2536 เริ่มจำหน่ายผลิตภัณฑ์นมเปรี้ยวยูเอชที

อนึ่ง เมื่อปี พ.ศ. 2535 โฟร์โมสต์ (ประเทศไทย) ขายธุรกิจไอศกรีมให้แก่วอลล์ เนื่องจากต้องการบริหารธุรกิจหลัก คือจำหน่ายผลิตภัณฑ์จากนมเพียงอย่างเดียว นอกจากนี้ โฟร์โมสต์ (ประเทศไทย) ยังเคยดำเนินธุรกิจ ร้านจำหน่ายไอศกรีม *ศาลาโฟร์โมสต์* ซึ่งเปิดสาขาอยู่กับโรงภาพยนตร์ขนาดใหญ่ในกรุงเทพมหานคร เช่น ศาลาเฉลิมไทย โรงภาพยนตร์สยาม เป็นต้น แต่ปัจจุบันยุติกิจการนี้แล้ว

วันที่ 20 กรกฎาคม พ.ศ. 2565 โฟร์โมสต์แถลงว่า ได้ปิดโรงงานที่เขตหลักสี่ ยุติการผลิตและจัดจำหน่ายนมพาสเจอร์ไรซ์หลังจากผลิตมา 65 ปี เนื่องจากขาดทุน 1,300 ล้านบาทเป็นครั้งแรก แต่จะเน้นผลิตผลิตภัณฑ์นมแบบเก็บรักษาได้ยาวนานแทน

ผลิตภัณฑ์
---------

* นมโฟร์โมสต์โอเมก้า 369 รสจืด, หวาน, ช็อกโกแลต, นมโฟร์โมสต์โอเมก้า 369 โกลด์ และ นมโฟร์โมสต์โอเมก้า 369 โยเกิร์ตดริ๊งค์
* นมยูเอชที "โฟร์โมสต์"

รสจืด, หวาน, ช็อกโกแลต, สตรอเบอร์รี, กล้วย, พร่องมันเนยรสจืด และพร่องมันเนย รสช็อกโกแลต

* นมเปรี้ยวยูเอชที "โยโมสต์",
* โยเกิร์ตชนิดถ้วย "โฟร์โมสต์"
* นมข้นจืด/นมข้นหวาน "เรือใบ", "นกเหยี่ยว", "มายบอย"
* ฯลฯ

ดูเพิ่ม
-------

* ดัชมิลล์
* หนองโพ
* นมไทย-เดนมาร์ค
* ซีพี-เมจิ
* นมจิตรลดา
* แมกโนเลียกิงโกะพลัส
* แลคตาซอย
* แอนลีน

อ้างอิง
-------

1. ↑  ดนุช ตันเทอดทิตย์ (สิงหาคม 2532). "โฟร์โมสต์ มิอาจไม่เคลื่อนไหว". ผู้จัดการ. คลังข้อมูลเก่าเก็บจากแหล่งเดิมเมื่อ 2020-10-25. สืบค้นเมื่อ 4 มกราคม 2562. `{{cite web}}`: ตรวจสอบค่าวันที่ใน: `|access-date=` (help)
2. ↑  ไทยพีบีเอส (2565-07-20). ""โฟร์โมสต์" ปิดโรงงานหลักสี่ ยุติผลิตนมพาสเจอร์ไรส์". กรุงเทพฯ: องค์การกระจายเสียงและแพร่ภาพสาธารณะแห่งประเทศไทย. สืบค้นเมื่อ 2565-07-20. `{{cite web}}`: ตรวจสอบค่าวันที่ใน: `|accessdate=` (help)
3. ↑  บริษัท ฟรีสแลนด์คัมพิน่า เฟรช (ประเทศไทย) จำกัด ยุติการผลิตและจัดจำหน่ายนมพาสเจอร์ไรส์

แหล่งข้อมูลอื่น
---------------

* บริษัท ฟรีสแลนด์คัมพิน่า เฟรช (ประเทศไทย) จำกัด
* เว็บไซต์อย่างเป็นทางการ
* ฟรีสแลนด์ คัมพินา (ประเทศไทย) เก็บถาวร 2015-05-07 ที่ เวย์แบ็กแมชชีน
**ราชาผู้ยิ่งใหญ่ เซจง** เป็นละครโทรทัศน์ประวัติศาสตร์ของเกาหลีใต้ปี ค.ศ. 2008 ที่บรรยายถึงพระชนมชีพของกษัตริย์องค์ที่สี่ของโชซ็อน พระเจ้าเซจงมหาราช (แสดงโดย คิม ซัง-คย็อง) หนึ่งในกษัตริย์ที่ยิ่งใหญ่ที่สุดในประวัติศาสตร์เกาหลี พระเจ้าเซจงมหาราช ได้ประดิษฐ์ อักษรฮันกึล ซึ่งเป็นอักษรเกาหลี ออกอากาศทางสถานี KBS ตั้งแต่วันที่ 5 มกราคม ถึง 7 ธันวาคม ค.ศ. 2008 ในวันเสาร์และอาทิตย์ เวลา 21:30 น. จำนวน 86 ตอน ตอนที่ 1 ถึง 26 ออกอากาศทาง KBS1 และตอนที่ 27 ถึง 86 ออกอากาศทาง KBS2

เนื้อเรื่อง
-----------

พระเจ้าเซจงมหาราชประสูติในฐานะเจ้าชายองค์ที่สามพระนามว่า "เจ้าชายชุงนย็อง" ซึ่งอยู่ไกลจากราชบัลลังก์ ช่วงปีแรก ๆ ของพระชนมชีพวุ่นวายเนื่องจากเกาหลีเผชิญกับความตึงเครียดทางการเมืองจากทั้งในและต่างประเทศ และต้องเผชิญกับการลักพาตัวเมื่อวัยเยาว์ ในที่สุดเจ้าชายน้อยก็ได้สัมผัสกับชีวิตประจำวันของสามัญชนจนกระทั่งพระองค์เติบโตเป็นชายหนุ่ม ต่อมาเมื่อเสด็จขึ้นครองสิริราชสมบัติ เจ้าชายชุงนย็อง (พระเจ้าเซจง) ได้สร้างเสถียรภาพให้กับประเทศที่เพิ่งเกิดใหม่และก่อให้เกิดวัฒนธรรมที่เบ่งบานของราชวงศ์โชซ็อน โดยที่พระองค์ได้ประดิษฐ์อักษรฮันกึล ซึ่งเป็นอักษรเกาหลีที่ใช้กันอยู่ในปัจจุบัน

อ้างอิง
-------

1. ↑  "대왕세종 (KBS 주말드라마) / 케이윌". *벅스!* (ภาษาเกาหลี). สืบค้นเมื่อ 2022-03-07.
2. ↑  "대왕세종 (KBS 주말드라마) / 케이윌". *벅스!* (ภาษาเกาหลี). สืบค้นเมื่อ 2022-03-07.
3. ↑  Kwon, Mee-yoo (1 January 2008). "Epic Dramas Continues to Boom This Year". *The Korea Times*. คลังข้อมูลเก่าเก็บจากแหล่งเดิมเมื่อ 22 December 2013. สืบค้นเมื่อ 2013-02-22.
**คดีฆาตกรรมหมู่บ้านอาถรรพ์** อยู่ในคินดะอิจิ ภาค มังงะ 1 เล่ม 2 - 3 ตอนที่ 1 - 13

**ตัวละครหลัก**

*คินดะอิจิ ฮาจิเมะ* ไปงานแต่งงานของ โทคิตะ วาคาบะ ที่หมู่บ้าน 6 มุมกับมิยูกิ

*นานาเสะ มิยูกิ* ไปกับคินดะอิจิ และอาจารย์โอดะงิริ ซึซึมุ

---

**ผู้ต้องสงสัย**

*โอดะงิริ ซึซึมุ* ( อาจารย์ที่คบกันกับ วาคาบะ และขอคินดะอิจิไปงานแต่งงานของวาคาบะที่ถูกครอบครัวเรียกกลับไปแต่งงานกับ เรนโจ ฮิซาฮีโกะ )

*โทคิตะ วาคาบะ* ( เจ้าสาว เป็นน.รที่คบกับอาจารย์โอดะงิริ )

*โทคิตะ จูโซ* ( พ่อวาคาบะ เจ้าของคฤหาสถ์นาฬิกา )

*คุซานางิ มิทซึโกะ* ( ครอบครัววาคาบะ เจ้าของคฤหาสถ์เถาวัลย์ )

*โกโต้ รัน* ( ครอบครัววาคาบะ เจ้าของคฤหาสถ์หอคอย )

*คาบุโตะ เรย์อิจิ* ( ครอบครัววาคาบะ คฤหาสถ์เสื้อเกราะ )

*อิสึชิกิ เทราโอะ* ( ครอบครัววาคาบะ เจ้าของคฤหาสถ์สเทนกลาส )

*คาซามัตสึริ จุนยะ* ( ครอบครัววาคาบะ เจ้าของคฤหาสถ์ไก่ฟ้า )

*เรนโจ ฮิซาฮีโกะ* ( เจ้าบ่าว )

*คาบุโตะ คิรีโกะ* ( ลูกของเรย์อิจิ อยู่คฤหาสถ์เดียวกับเรย์อิจิ )

*ทาราวะดะ โคทาโร่* ( ตำรวจ )

  


---

**เรื่องย่อ**

คินดะอิจิ, มิยูกิ และอาจารย์โอดางิริเดินทางไปงานแต่งงานของวาคาบะที่หมู่บ้าน 6 มุมซึ่งเป็นบ้านเกิดของวาคาบะ แต่ในระหว่างพิธีแต่งงานวาคาบะ รวมถึงคนอื่น ๆ ภายในงานกลับถูกฆ่าตายทีละคนทีละคนลง โดยฆาตกรใช้ชื่อว่า **ศพรายที่ 7**

  


---

*ผู้ตาย*

ทั้งหมด

**ผู้รอดชีวิต**

ไม่มี

**ฆาตกรตัวจริง ( ศพรายที่ 7 )**

โอดะงิริ ซึซึมุ *เหตุจูงใจ* เหตุจูงใจคือ ครอบครัวของตนเองถูกคนในคฤหาสถ์ทุกคนฆ่าตายยกเว้นแม่และพ่อแต่แม่บอกว่าพ่อแฝงตัวเป็นคนในคฤหาสถ์แล้วบอกว่าพ่อเป็นใครแล้วถูกแม่สั่งและสอนการฆ่าคนให้ยกเว้นพ่อห้ามฆ่า

**ตัวจริงของพ่อที่แม่ของโอดะงิริ ซึซึมุ**

*คาซามัตซึริ จุนยะ*

**ฉากสุดท้ายของ คดีฆาตกรรมหมู่บ้านอาถรรพ์**

คินดะอิจิได้บอกว่าโอดะงิริคือศพรายที่ 7....แล้วโอดะงิริก็แย่งปืน
ของตำรวจยิงเรย์อิจิตายและรีบจับมิยูกิเป็นตัวประกันแล้ววิ่งไปตรงไร่กัญชาแล้วคินดะอิจิก็ไล่ตามไปโอดะงิริจึงยิงคินดะอิจิและคิดจะยิงตัดขั้วหัวใจคินดะอิจิแต่อยู่คาซามัตสึริก็ถือปืนยิงอาจารย์โอดางิริ ซึซึมุแล้วพูดว่า "**อภัยให้ด้วยลูกพ่อ...!! "** แล้วคาซามัตสึริก็เข้าไปที่โอดะงิริแล้วฆ่าตัวตายและเผาไร่กัญชาสุดท้ายจึงไม่เหลือใครสักคนในคดีนี้....

  


---

- คินดะอิจิ กับ คดีฆาตกรรมปริศนา คดีฆาตกรรมหมู่บ้านอาถรรพ์ได้รับอิทธิพลจากนวนิยาย ไสย์ศาสตร์ฆาตกรรม ( ยังไม่แปลไทย )

อ้างอิง
-------

www.cartoondetective.com
แหลมนะกะริตั้งอยู่ในประเทศพม่าแหลมนะกะริแหลมนะกะริที่ตั้งของแหลมนะกะริในประเทศพม่า
**แหลมนะกะริ** (พม่า: နဂရစ်အငူ) หรือที่รู้จักกันในชื่อ **แหลมเจดีย์** (ဆံတော်ရှင်မြတ်ငူ) และ **แหลมมอทีน** (မော်တင်စွန်း) เป็นแหลมในประเทศพม่า ทางตะวันตกของดินดอนสามเหลี่ยมปากแม่น้ำอิรวดี ตั้งอยู่ห่างจากเกาะเพรพาริสไปทางตะวันออกเฉียงเหนือ 133 กิโลเมตร (83 ไมล์) และห่างจากหมู่เกาะอันดามันและนิโคบาร์ ดินแดนสหภาพของประเทศอินเดีย 193 กิโลเมตร (120 ไมล์)

แหลมนะกะริเป็นจุดเหนือสุดของทะเลอันดามันตรงรอยต่อกับอ่าวเบงกอล ทางใต้และตะวันออกของจุดนี้คือทะเลอันดามัน ส่วนทางเหนือและตะวันตกคืออ่าวเบงกอล

อาณาจักรมเยาะอู้เคยครอบครองแหลมนะกะริอยู่เป็นเวลานาน แหลมนี้เคยเป็นสนามรบในสงครามระหว่างตองอูกับมเยาะอู้ ค.ศ. 1545 ถึง ค.ศ. 1547 พ่อค้าชาวอังกฤษส่วนใหญ่ถูกสังหารหมู่ในเดือนตุลาคม ค.ศ. 1759

ศัพทมูลวิทยา
------------

ชื่อในภาษาตะวันตกว่า *Negrais* มาจากชื่อในภาษาพม่าว่า *นะกะริ* (နဂရစ်) ซึ่งมาจากคำว่า *นาคราช* (สันสกฤต: नागराज, แปลว่า ราชาแห่งนาค) มาจากเรื่องราวของราชานาค *เซยาเตนะ* (ဇေယျသေန) ซึ่งรับพระเกศาธาตุพระพุทธเจ้าและสร้างเจดีย์ที่แหลมแห่งนี้

อ้างอิง
-------

1. ↑  *Prostar Sailing Directions 2005 India & Bay of Bengal Enroute* By National Geospatial-intelligence Agency
2. ↑  Captain Alves' Account of the Loss of Negrais in 1759. archive.org 2010-11-11
**บริษัท ไทยฮอนด้า จำกัด** (อังกฤษ: Thai Honda Co. Ltd.) เป็นบริษัทที่อยู่ในเครือฮอนด้าในประเทศไทย โดยประกอบธุรกิจเกี่ยวกับรถจักรยานยนต์ และเครื่องยนต์อเนกประสงค์ มีสำนักงานใหญ่และโรงงานผลิตอยู่ในนิคมอุตสาหกรรมลาดกระบัง และสำนักงานฝ่ายขายและการตลาดอยู่ที่ถนนทางรถไฟสายเก่าปากน้ำ จังหวัดสมุทรปราการ โดยบริษัทฯทำหน้าที่เป็นทั้งผู้ผลิต และผู้จัดจำหน่าย

ประวัติ
-------

ธุรกิจรถจักรยานยนต์ฮอนด้าในประเทศไทย เริ่มต้นขึ้นตั้งแต่ปี พ.ศ. 2507 โดยการนำเข้าของ บริษัท เอเชี่ยน ฮอนด้า มอเตอร์ จำกัด ซึ่งเป็นตัวแทนของสำนักงานใหญ่จาก บริษัท ฮอนด้า มอเตอร์ จำกัด ประเทศญี่ปุ่น ต่อมาฮอนด้าได้ตัดสินใจก่อสร้างโรงงานประกอบรถจักรยานยนต์ฮอนด้าขึ้นในประเทศไทย ควบคู่ไปกับการก่อตั้ง บริษัท ไทยฮอนด้า แมนูแฟคเจอริ่ง จำกัด ในปี พ.ศ. 2508 

ในช่วงแรกของการประกอบกิจการรถจักรยานยนต์ในประเทศไทย ฮอนด้าต้องประสบปัญหาไม่น้อยในการจัดจำหน่าย เนื่องจากการแข่งขันกันเองระหว่างผู้จัดจำหน่าย 3 ราย ซึ่งต่างก็มีหุ้นส่วนในบริษัท ไทยฮอนด้า แมนูแฟคเจอริ่ง จำกัด ซึ่งได้สิทธิในการจำหน่ายรถที่ผลิตจากโรงงานแห่งนี้เหมือนกัน จนกระทั่งในปี พ.ศ. 2529 ได้มีนโยบายจากฮอนด้า มอเตอร์ ประเทศญี่ปุ่น ให้ยุบรวมฝ่ายขายรวมกับ **บริษัท พี.ไทยแลนด์ แมชินเนอรี่ จำกัด** ซึ่งเป็นหนึ่งในผู้จัดจำหน่ายรถจักรยานยนต์ฮอนด้ารายใหญ่ในขณะนั้น เพื่อจัดช่องทางการจำหน่ายใหม่ จึงก่อให้เกิด **บริษัท เอ.พี.ฮอนด้า จำกัด** ขึ้นมา เพื่อเป็นผู้จัดจำหน่ายรถจักรยานยนต์ฮอนด้าแต่เพียงผู้เดียวในประเทศไทย ตลอดระยะเวลา 35 ปี

ในเดือนเมษายน พ.ศ. 2555 เอ.พี.ฮอนด้า ได้เริ่มต้นธุรกิจบิ๊กไบค์ในประเทศไทย โดยการเปิดศูนย์ **ฮอนด้าบิ๊กวิง (Honda BigWing)** เพื่อจัดจำหน่ายรถฮอนด้าบิ๊กไบค์ที่นำเข้ามาจากญี่ปุ่น ก่อนที่ฮอนด้าจะขึ้นไลน์ผลิตรถบิ๊กไบค์ขนาดกลางในเมืองไทย ในเวลาต่อมา และได้นำมาจำหน่ายที่ศูนย์นี้ด้วยเช่นกัน

ในเดือนเมษายน พ.ศ. 2561 เอ.พี.ฮอนด้า ได้เปิดตัว **คับเฮ้าส์ (Cub House)** เพื่อจัดจำหน่ายรถกลุ่มพิเศษที่ฮอนด้าเรียกว่า **รถมูลค่าเพิ่ม** แยกออกจากการจำหน่ายรถทั่วไป และรถบิ๊กไบค์ เนื่องจากมีกลุ่มฐานลูกค้าที่แตกต่างกัน

ในวันที่ 1 เมษายน พ.ศ. 2564 เอ.พี.ฮอนด้า ได้ควบรวมกิจการกับ บริษัท ไทยฮอนด้า แมนูแฟคเจอริ่ง จำกัด เกิดเป็นบริษัท ไทยฮอนด้่า จำกัด กลายเป็นบริษัทผู้ผลิต และผู้จัดจำหน่ายจักรยานยนต์ฮอนด้า รวมถึงเครื่องยนต์อเนกประสงค์ฮอนด้า ในประเทศไทย

รูปแบบการดำเนินธุรกิจ
---------------------

ไทยฮอนด้า ผลิตและจัดจำหน่ายรถจักรยานยนต์ และเครื่องยนต์อเนกประสงค์ฮอนด้าในประเทศไทย และได้มีการนำเข้ารถจักรยานยนต์ฮอนด้าบางรุ่น จากประเทศญี่ปุ่น โดยในส่วนของรถจักรยานยนต์ทั่วไป จะถูกจัดจำหน่ายผ่านศูนย์ฮอนด้าวิงเซ็นเตอร์ (Honda Wing Center) ในขณะที่รถกลุ่มพิเศษจำหน่ายผ่านร้านคับเฮ้าส์ (CUB House) ในขณะที่รถบิ๊กไบค์ ถูกจัดจำหน่ายผ่านศูนย์ฮอนด้าบิ๊กวิง (Honda BigWing) ซึ่งปัจจุบันมีสาขาอยู่ทั่วประเทศ

ประเภทของรถจักรยานยนต์ฮอนด้า ที่ผลิตในประเทศไทยในปัจจุบัน
---------------------------------------------------------

ประเทศไทยถือเป็นฐานผลิตรถจักรยานยนต์ฮอนด้ารายใหญ่ของโลก เพื่อจำหน่ายทั้งในประเทศ และส่งออกไปจำหน่ายในต่างประเทศ

* Underbone : Wave Series, Super Cub
* Minibike : GROM, Monkey
* Scooter : Scoopy, Giorno+, PCX, ADV, Click, Forza
* Sport bike : CBR Series
* Classic : Rebel Series, CL Series

อ้างอิง
-------

1. ↑  ฮอนด้าเปิดศูนย์บิ๊กไบค์รุกตลาดไทย
2. ↑  ญี่ปุ่นย้ายฐานผลิตบิ๊กไบค์ฮอนด้าสู่ประเทศไทย[*ลิงก์เสีย*]
3. ↑
4. ↑

แหล่งข้อมูลอื่นๆ
----------------
**เรื่อง ลับ หลัง** (อังกฤษ: Behind The Sin The Series) เป็นละครโทรทัศน์ประเภทละครชุด ผลิตโดย บริษัท บรอดคาซท์ ไทย เทเลวิชั่น จำกัด อำนวยการผลิตโดย อรุโณชา ภาณุพันธุ์ โดยนำเสนอตีแผ่เบื้องหลังทุกแง่มุมที่คุณอาจไม่เคยรู้ของวงการบันเทิง ออกอากาศทางช่อง 3 เอสดี ทุกวันอาทิตย์ เวลา 20:30 – 21:30 น. เริ่มตอนแรกวันที่ 11 มีนาคม พ.ศ. 2561 และออกอากาศซ้ำทางช่อง 9 ทุกวันเสาร์-อาทิตย์ เวลา 20:50-21:50 น. เริ่มตอนแรกวันที่ 7 สิงหาคม-9 ตุลาคม พ.ศ. 2564

เรื่องย่อ
---------

เบื้องหน้าคือความสดใสในฐานะกลุ่มซุปตาร์วัยทีนสุดฮอต แต่เบื้องหลังของเหล่านักแสดงวัยรุ่นของซีรีส์ชื่อดัง อย่าง The A List กลับมีความลับดำมืดซ่อนอยู่ เมื่อพวกเขาตกเป็นผู้ต้องสงสัยที่ทำให้ "เรน" เพื่อนนักแสดงของเรื่องเดียวกันฆ่าตัวตาย โดยอยู่ๆพวกเขาก็ได้รับข้อความจากคนที่แอบอ้างว่าเป็น "เรน" ที่ตายไปแล้ว ส่งข้อความมาขู่ว่า "ถ้าไม่อยากถูกเปิดเผยความลับ ให้ออกมาบอกถึงสาเหตุการตายที่แท้จริงของเรน" ความกังวลว่าความลับของตนจะถูกเปิดเผยเริ่มก่อตัว ความวุ่นวายในกองถ่ายเริ่มเกิดขึ้น ถี่ขึ้น รุนแรงขึ้น และฉาวโฉ่ขึ้นทุกขณะ ความบาดหมางในหมู่นักแสดงเริ่มปะทุและจวนเจียนจะแตกสลาย เช่นเดียวกับความสงสัยว่าใครกันแน่ที่แอบอ้างเป็นเรน และมีเหตุผลอะไรที่ต้องทำเช่นนั้น หรือว่าแท้จริงแล้ว การตายของเรนไม่ได้เกิดจากการฆ่าตัวตาย แต่มีคนจงใจให้เธอตาย !

นักแสดง
-------


|  |  |
| --- | --- |
| **นักแสดงหลัก*** รัชวิน วงศ์วิริยะ รับบทเป็น **มิลิน**
* ธรรศภาคย์ ชี รับบทเป็น **ยิ่งศิวัช**
* ชนนิกานต์ เนตรจุ้ย รับบทเป็น **มีนา**
* วชิรวิชญ์ ไพศาลกุลวงศ์ รับบทเป็น **ชิน**
* ศดานันท์ บาเล็นซิเอก้า รับบทเป็น **กรีน**
* สุทธิรักษ์ ทรัพย์วิจิตร รับบทเป็น **แพต**
* ซูซานน่า เรโนล รับบทเป็น **จิงจัง**
* วิศววิท วงษ์วรรณลภย์ รับบทเป็น **เจ้า**
* ศศินทร์ เชาว์ รับบทเป็น **ไตตั้น**
* รินทร์นภัทร ไชยดิษฐ์ธนกุล รับบทเป็น **ทีวี**
* ปภังกร ฤกษ์เฉลิมพจน์ รับบทเป็น **เบสต์**
* ชาช่า รามณรงค์ รับบทเป็น **เรน**
* จักรพันธ์ ตัณฑะสุวรรณะ รับบทเป็น **ศศิน**
* ทิตชญา ภูดิทกุลกานต์ รับบทเป็น **จูน**
* ยัวร์บอย หนูหรี่ รับบทเป็น **มะเมี๊ยะ**
 | **นักแสดงสมทบ*** รัชย์ณมนทร์ รัชย์จิราธรรม รับบทเป็น **เกล**
* สุชาดา พูนพัฒนสุข รับบทเป็น **แม่ของจิงจัง**

  |

อ้างอิง
-------

1. ↑  แถลงข่าวละครเรื่องลับหลัง Behind The Sin The Series
2. ↑  เรื่องลับหลัง บวงสรวงพร้อมเปิดตัวนักแสดง ซีรีส์วัยรุ่นเรื่องใหม่ เรื่อง ลับ หลัง

แหล่งข้อมูลอื่น
---------------

* เรื่อง ลับ หลัง ที่เฟซบุ๊ก
* เรื่อง ลับ หลัง ที่อินสตาแกรม
* เรื่องลับหลัง BEHIND THE SIN THE SERIES : บรอดคาซท์ ไทย เทเลวิชั่น
* เรื่องลับหลัง BE HIDE THE SIN THE SERIES : LINE TV เก็บถาวร 2020-08-07 ที่ เวย์แบ็กแมชชีน
**สมบูรณ์ วันไชยธนวงศ์** เป็นอดีตสมาชิกสภาผู้แทนราษฎรรวม 8 สมัย โดยเป็นสมาชิกสภาผู้แทนราษฎรจังหวัดเชียงราย 6 สมัย

ประวัติ
-------

สมบูรณ์ สำเร็จการศึกษาระดับปริญญาตรีจากสาขาวิชารัฐศาสตร์ มหาวิทยาลัยสุโขทัยธรรมาธิราช เขามีบุตร คือ 

นิมิต วันไชยธนวงศ์ อดีตผู้ว่าราชการจังหวัดสุพรรณบุรี อทิตาธร วันไชยธนวงศ์ นายกองค์การบริหารส่วนจังหวัดเชียงรายอัครเดช วันไชยธนวงศ์ นายกองค์การบริหารส่วนจังหวัดแม่ฮ่องสอน สุธีระพงศ์ วันไชยธนวงศ์ ประธานสภาองค์การบริหารส่วนจังหวัดเชียงราย

นายสมบูรณ์ มีศักดิ์เป็นอาของ อดุลย์ วันไชยธนวงศ์ อดีต ส.ส.แม่ฮ่องสอน และรังสรรค์ วันไชยธนวงศ์ ส.ส.เชียงราย

การเมือง
--------

สมบูรณ์ ได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย (ต่อมายุบรวมเป็นพรรคเอกภาพ และได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคชาติพัฒนา

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ได้รับเลือกตั้งในนามพรรคชาติไทย และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ หลังจากนั้นได้มีการยุบพรรคคความหวังใหม่เข้ารวมกับพรรคไทยรักไทย ของ ทักษิณ ชินวัตร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 นายสมบูรณ์จึงได้ลงสมัครและได้รับเลือกตั้งในนามพรรคไทยรักไทย

ต่อมาเมื่อมีการยุบพรรคไทยรักไทย เขาและสมาชิกส่วนใหญ่จึงย้ายไปร่วมงานกับพรรคพลังประชาชน และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็น ส.ส.แบบสัดส่วน แทนสมาชิกที่ลาออกไปเป็นรัฐมนตรี เมื่อปี พ.ศ. 2551

ในปี พ.ศ. 2554 นายสมบูรณ์ได้เข้าร่วมงานกับพรรคภูมิใจไทย และลงสมัคร ส.ส.แบบบัญชีรายชื่อ ลำดับที่ 17 แต่ไม่ได้รับการเลือกตั้ง

สมบูรณ์ เคยได้รับแต่งตั้งให้เป็นข้าราชการการเมืองในหลายตำแหน่ง อาทิ ผู้ช่วยเลขานุการรัฐมนตรีว่าการกระทรวงอุตสาหกรรม ในปี พ.ศ. 2538 ที่ปรึกษารัฐมนตรีช่วยว่าการกระทรวงมหาดไทย (อนุสรณ์ วงศ์วรรณ) ในปี พ.ศ. 2539

เครื่องราชอิสริยาภรณ์
---------------------

* พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  นางอทิตาธร วันไชยธนวงศ์ นายก อบจ.เชียงราย คนใหม่ ที่ทาง กกต.ได้รับรองผลการเลือกตั้งเมื่อวันที่ 3
2. ↑  เชียงรายเละ 'สะใภ้สมพงษ์' ปะทะ 'วันไชยธนวงศ์'
3. ↑  ประกาศสภาผู้แทนราษฎร เรื่อง ให้ผู้มีชื่ออยู่ในลำดับถัดไปในบัญชีรายชื่อของพรรคการเมือง เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง
4. ↑  2 พี่น้องตระกูล "วันไชยธนวงศ์" เปิดใจศึกสายเลือดเขต 4 เชียงราย
5. ↑  คำสั่งกระทรวงอุตสาหกรรม ที่ ๒๙๖/๒๕๓๘ เรื่อง แต่งตั้งข้าราชการการเมือง (นายกันตธีร์ ศุภมงคล, นายเรวัต สิรินุกูล, นายสมบูรณ์ วันไชยธนวงศ์)
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-10-12 ที่ เวย์แบ็กแมชชีน, เล่ม ๑๑๘ ตอนที่ ๒๒ ข หน้า ๑, ๔ ธันวาคม ๒๕๔๔
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-11-03 ที่ เวย์แบ็กแมชชีน, เล่ม ๑๑๕ ตอนที่ ๒๓ ข หน้า ๖, ๒ ธันวาคม ๒๕๔๑
**Journey The Series แก๊งเฟี้ยวเที่ยวทั่วไทย** เป็นซีรีส์รายการท่องเที่ยวทั่วไทยผสมละคร ที่จะเปิดมุมมองใหม่ ด้วยการ ขับรถตระเวนทั่วไทยไปกับก๊วนเพื่อน เดินทาง ครั้งแรกกับบทบาทใหม่ของ 4 พระเอกหนุ่มสุดฮอต และแก๊งสุดคูล ชายหนุ่มกับหญิงสาวที่สามารถร่วมเดินทาง ไปด้วยกันบนมิตรภาพระหว่างเพื่อน บนเส้นทางนับพันไมล์ ด้วยประสบการณ์ที่คาดฝันและไม่คาดฝัน จากเหนือจรดใต้ จากตะวันออกไปตะวันตก จากภาคกลางสู่ดินแดนถิ่นอีสาน เพื่อเจอนี่ เจอนั่น จอโน่นนน...กับเรื่องราวหลากหลาย เต็มไปด้วย สีสัน สนุกและประทับใจ ตามไลฟ์สไตล์หนุ่มสาวยุคใหม่ พลาดไม่ได้แล้ว JOURNEY THE SERIES เจอนั่น เจอนี่ แฮปปี้ทุกเส้นทาง ปัจจุบันออกอากาศทุกวันพฤหัสบดี เวลา 23.20 - 00.20 น. ทางช่อง 3 เริ่มตอนแรกวันพฤหัสบดีที่ 7 กรกฎาคม พ.ศ. 2559 และอัปโหลดวิดีโอลงยูทูบทางช่อง "Journey The Series" รวมไปถึงออกอากาศให้ชมย้อนหลังผ่านทาง LINE TV  และล่าสุดในปี พ.ศ. 2560 รายการได้ออกอากาศรีรันทางช่องเนชั่นทีวี หมายเลข 22 ทุกวันอาทิตย์ เวลา 10.00 - 11.00 น. เริ่มตอนแรกวันอาทิตย์ที่ 8 มกราคม พ.ศ. 2560

พิธีกรเดินเรื่องในแต่ละทริปด้วย Special Feature ของแหล่งท่องเที่ยวไทย แบบครบเครื่อง On Location มีความหลากหลายของสัมผัสการเดินทาง ที่เต็มไปด้วยเรื่องราวหลากหลาย และร่วมสร้างสีสันจากเพื่อนๆ ร่วมทริปเดินทาง

ที่จะเปิดมุมมองใหม่ๆ ด้วยการขับรถตระเวนเที่ยวทั่วไทยทั้ง 4 ภาคไปกับก๊วนเพื่อนเดินทาง นำทีมโดย 4 นักแสดงหนุ่มสุดฮอตและชาวแก๊งสุดคูลที่รักการเดินทาง พบกับวิวสวยๆ ของเมืองไทย กับประสบการณ์ที่ไม่คาดฝันอันเต็มไปด้วยสีสันของการเดินทาง และมิตรภาพระหว่างเพื่อนบนเส้นทางนับพันไมล์

นักแสดง
-------

### ภาคใต้

ซีซั่นที่ 1 : *ปักษ์ใต้...ปักหมุดหยุดเวลา*

| บทบาท | นักแสดง |
| --- | --- |
| เต้ย | พงศกร เมตตาริกานนท์ |
| แนท | อนิพรณ์ เฉลิมบูรณะวงศ์ |
| นนท์ | ธนนท์ จำเริญ |

### ภาคอีสาน

ซีซั่นที่ 2 : *อีสานแซ่บนัว*

| บทบาท | นักแสดง |
| --- | --- |
| เกรท | วรินทร ปัญหกาญจน์ |
| อายส์ | กมลเนตร เรืองศรี |
| ไข่มุก the voice | รุ่งรัตน์ เหม็งพานิช |
| **แขกรับเชิญ** |
| นนท์ | ธนนท์ จำเริญ |
| เด่นคุณ | เด่นคุณ งามเนตร |
| พี่สมจิตร | สมจิตร จงจอหอ |
| พี่แจ็ค | แจ็ค เชิญยิ้ม |
| น้องจีน/จีน | เกล้าแก้ว สินเทพดล |
| พี่ดิม | หรินทร์ สุธรรมจรัส |
|

### ภาคเหนือ

ซีซั่นที่ 3 : *เหนือฝันบันดาลใจ*

| บทบาท | นักแสดง |
| --- | --- |
| ท็อป | จรณ โสรัตน์ |
| ดีเจนุ้ย | ธนวัฒน์ ประสิทธิสมพร |
| แนน the voice | ลลิตา จึงวัฒนกิจ |
| **แขกรับเชิญ** |
| อ.เฉลิมชัย | เฉลิมชัย โฆษิตพิพัฒน์ |
|  | ชาคริณ ธนยศจรัสชัย |
|  | ณัฏฐ์นลิน ร่มเย็น |
| อ.อนุสรณ์ | อนุสรณ์ ติปยานนท์ |
|  | กีรติกร รัตน์กุลธร |
|  | ดนู ชุตินาวี |
|  | มานะ ชานนท์ |
|

### ภาคกลาง - ภาคตะวันออก

ซีซั่นที่ 4 :  *กลางใจใกล้แค่เอื้อม* , *สีสันตะวันออก*

| บทบาท | นักแสดง |
| --- | --- |
| ป๋อ | ณัฐวุฒิ สกิดใจ |
| ติช่า | กันติชา ชุมมะ |
| จียอน | ซอ จียอน |
|

ดูเพิ่ม
-------

* Journey The Mission

อ้างอิง
-------

1. ↑  "Journey The Series : GM Group". คลังข้อมูลเก่าเก็บจากแหล่งเดิมเมื่อ 2016-12-23. สืบค้นเมื่อ 2016-12-19.

แหล่งข้อมูลอื่น
---------------

* เว็บไซต์อย่างเป็นทางการของรายการ Journey The Series เก็บถาวร 2016-08-16 ที่ เวย์แบ็กแมชชีน
* เว็บไซต์ของรายการ ThaiTV3.com เก็บถาวร 2017-05-04 ที่ เวย์แบ็กแมชชีน
* ยูทูปอย่างเป็นทางการของรายการ Journey The Series
**วินาศภัยฮินเดินบวร์ค** เกิดขึ้นเมื่อ 6 พฤษภาคม ค.ศ. 1937 ในเมืองแมนเชสเตอร์ รัฐนิวเจอร์ซีย์ สหรัฐอเมริกา เมื่อเรือเหาะ เอลเซท 129 ฮินเดินบวร์ค ของเยอรมนี เกิดติดไฟขึ้นมาและถูกทำลายไประหว่างที่พยายามเชื่อมกับเสาจอดเพื่อลงจอดที่สถานีเรืออากาศเลคเฮิสต์ (Naval Air Station Lakehurst) ส่งผลให้มีผู้เสียชีวิต 35 คน (ผู้โดยสาร 13 คน ลูกเรือ 22 คน) จาก 97 คนบนเรือ (ผู้โดยสาร 36 คน และลูกเรือ 61 คน) และมีผู้เสียชีวิตบนพื้นดิน 1 คน

ภาพยนตร์ข่าว ภาพถ่าย และรายงานบันทึกวิทยุของผู้เห็นเหตุการณ์ เฮอร์เบิร์ต มอร์ริสัน (Herbert Morrison) ในเหตุการณ์วินาศภัยกลายเป็นหัวข้อข่าวที่ถูกออกอากาศในวันรุ่งขึ้น มีการตั้งสมมติฐานหลายประการในสาเหตุของประกายไฟและเชื้อเพลิงเริ่มต้นสำหรับเหตุไฟไหม้ที่ตามมา เหตุการณ์นี้ทำลายความเชื่อมั่นของประชาชนในเรือบินโดยสารขนาดยักษ์ และถือเป็นจุดสิ้นสุดอย่างฉับพลันของยุคเรือเหาะ

อ้างอิง
-------

1. ↑  WLS Broadcast Of the Hindenburg Disaster 1937. Chicagoland Radio and Media เก็บถาวร 2016-02-19 ที่ เวย์แบ็กแมชชีน Retrieved May 7, 2015
2. ↑  Craats 2009, p. 36. sfn error: no target: CITEREFCraats2009 (help)
ระวังสับสนกับ ลมหนาว (เพลง)
สำหรับความหมายอื่น ดูที่ ลมหนาว

**ลมหนาว** ภาพยนตร์ไทยจาก **นันทนาครภาพยนตร์** โดย ชรินทร์ นันทนาคร ซึ่งสร้างจากบทประพันธ์ของ รพีพร หรือ สุวัฒน์ วรดิลก นักเขียนชื่อดังกำกับการแสดงโดย พันคำ นักแสดงและผู้กำกับชื่อดัง ถ่ายทำด้วยฟิล์ม 16 มม. พากย์สด (ในฉากเพลงถ่ายทำด้วยฟิล์ม 35 มม. เสียงในฟิล์ม) ออกฉายครั้งแรกเมื่อวันที่ 19 มีนาคม พ.ศ. 2509 ที่ ศาลาเฉลิมกรุง นำแสดงโดย มิตร ชัยบัญชา เพชรา เชาวราษฎร์ และผลงานการแสดงเรื่องแรกของ อรัญญา นามวงศ์ รองนางสาวไทยประจำปี พ.ศ. 2507 ในฐานะนักแสดงรับเชิญ

ภาพยนตร์เรื่องลมหนาวได้รับพระมหากรุณาธิคุณอย่างหาที่สุดมิได้จาก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้พระราชทานเพลงพระราชนิพนธ์ถึง 9 เพลงมาประกอบภาพยนตร์เรื่องนี้โดยมีเพลงพระราชนิพนธ์ ลมหนาว เป็นเพลงเอกนอกจากนี้ยังมีเพลงใหม่ที่ได้นำมาประกอบภาพยนตร์เรื่องนี้คือเพลง สดุดีมหาราชา จากปลายปากกาของครู ชาลี อินทรวิจิตร ครู สุรัฐ พุกกะเวส และครู สมาน กาญจนะผลิน ซึ่งได้กลายมาเป็นเพลงถวายพระพรจนถึงทุกวันนี้

นักแสดง
-------

* มิตร ชัยบัญชา
* เพชรา เชาวราษฎร์
* ส.อาสนจินดา
* ทักษิณ แจ่มผล
* ดอกดิน กัญญามาลย์
* อดุลย์ ดุลยรัตน์
* มาลี เวชประเสริฐ
* ชูศรี มีสมมนต์
* ปรียา รุ่งเรือง
* ล้อต๊อก
* ชรินทร์ นันทนาคร
* อรัญญา นามวงศ์
* เสน่ห์ โกมารชุน

อ้างอิง
-------

แหล่งข้อมูลอื่น
---------------
**เขาสามร้อยยอด** เป็นเขาในจังหวัดประจวบคีรีขันธ์ ยาวจากทิศเหนือไปทิศใต้ประมาณ 13 กิโลเมตร มีลักษณะเป็นเขาหินปูน มีลักษณะตะปุ่มตะป่ำ มียอดที่สูงเด่นมาก 2 ยอด ยอดทางทิศเหนืออยู่ในตำบลสามร้อยยอด อำเภอสามร้อยยอด สูง 607 เมตร ยอดทางทิศใต้แบ่งเขตตำบลสามกระทาย อำเภอกุยบุรี กับตำบลไร่ใหม่ อำเภอสามร้อยยอด สูง 583 เมตร

ลักษณะเด่นของธรณีสัณฐานแบบคาสต์ รองรับด้วยหินปูนเนื้อโดโลไมต์ ในยุคเพอร์เมียน กลุ่มหินราชบุรี อายุประมาณ 245–286 ล้านปี โครงสร้างเป็นชั้นหินโค้งงอ มีขอบเป็นเขาหินปูนผาชัน เกิดจากการกัดกร่อนทางแนวราบของทางน้ำไหลหรือคลื่นกระแสน้ำ ทำให้บริเวณตีนเขาถูกกัดกร่อนและส่วนบนของหินปูนพังลงมาเป็นหน้าผาชัน บริเวณทิศตะวันตกของเขาสามร้อยยอดมีบึงบัวหรือทุ่งสามร้อยยอดซึ่งเป็นพื้นที่ชุ่มน้ำที่มีความสำคัญระหว่างประเทศในลำดับที่ 11 ของประเทศไทย

ที่มาของชื่อเขา มีตำนานเล่าว่า แต่เดิมบริเวณนี้เคยเป็นทะเล มีหมู่เกาะน้อยใหญ่เรียงรายกัน ครั้งหนึ่งเคยมีเรือสำเภาจีนแล่นผ่านมา แต่ประสบลมพายุรุนแรงจนเรือใกล้อับปาง จึงแวะหลบภัยเข้ามาตามร่องน้ำด้านทิศตะวันตกของเกาะ แต่เรือได้ชนจนอับปางลง ผู้คนจมน้ำตายจำนวนมาก ที่เหลือรอดตายขึ้นมาอาศัยอยู่บนเกาะประมาณ 300 คน จึงได้ตั้งชื่อว่า "เกาะสามร้อยรอด" ต่อมาระดับน้ำทะเลได้ลดลง เกาะกลายเป็นภูเขา ชาวบ้านเรียกเพี้ยนเป็น "เขาสามร้อยยอด" ชาวบ้านตั้งข้อสันนิษฐานว่าบริเวณที่เรือจมเรียกว่า "อ่าวทะเลสาบ" เคยมีผู้พบซากเสากระโดงเรือโบราณในบริเวณนี้ด้วย แต่อีกข้อสันนิษฐานของชื่อเขา สันนิษฐานว่า เป็นเพราะมีต้นสามร้อยยอดขึ้นอยู่ หรือมียอดเขามากมายถึง 300 ยอด

อ้างอิง
-------

1. ↑  สำนักงานราชบัณฑิตยสภา. *อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา*. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓)
2. ↑  "เขาสามร้อยยอด จังหวัดประจวบศีรีขันธ์". สำนักเครือข่ายองค์ความรู้.
3. ↑  "เพลิดเพลินชมวิว ทุ่งสามร้อยยอด". กะปุก.
**สกรรจ์ รามบุตร** เป็นอดีตนักแสดงชายชาวไทยเชื้อสายอินเดีย

ประวัติ
-------

สกรรจ์ เป็นอดีตนักแสดงมากบทบาททั้งตัวประกอบ,คนดี,ตัวร้าย,และตลกขบขัน เข้าสู่วงการบันเทิงโดยมีภาพยนตร์เรื่องแรกคือเรื่อง พรุ่งนี้ก็สายเกินไป ออกฉายในปีพ.ศ.*2522* และมีผลงานละครเรื่องแรก คนเริงเมือง ทางช่อง 3 ในปีเดียวกัน

**สกรรจ์ รามบุตร** มีชื่อจริงว่า **ดำรงค์เดช เตกูรามี** ชื่อเล่นว่า *ตุ๋ย* เป็นลูกครึ่งไทย-อินเดีย มีบิดาเป็นชาวอินเดีย มารดาเป็นชาวไทย ส่วนตัวเขานับถือศาสนาพุทธ พื้นเพเดิมเป็นชาว *บางลำพู* จังหวัดพระนคร (ปัจจุบันคือ **กรุงเทพมหานคร**) ระหว่างที่รับงานแสดงมีอาชีพหลักเป็นพนักงานจำหน่ายรถยนต์ ชื่อ *สกรรจ์ รามบุตร* รุจน์ รณภพ เป็นผู้ตั้งให้เมื่อครั้งแรกเริ่มงานแสดงในวงการบันเทิง ขณะที่วัยย่างเข้าสู่ 30 ปีแล้ว และเป็นนักแสดงชายอีกท่านที่มีชื่อเสียง ด้วยใบหน้าที่คมเข้มแบบแขก แม้ไม่ค่อยเป็นตัวเด่นแต่จะคุ้นเคยในบทบาทของตัวร้าย,เจ้าพ่อมาเฟีย,หรือหัวหน้าโจรที่มักไว้หนวดเป็นเอกลักษณ์, นอกจากนี้ยังเคยรับหน้าที่เป็นฝ่ายธุรกิจกองถ่าย (โปรดิวเซอร์) ให้กับภาพยนตร์เรื่อง **ครูปิยะ** ของค่าย **แมวไทย โปรดักชั่น** ที่ออกฉายในปีพ.ศ. 2527 ซึ่งเขาได้ร่วมแสดงบทของ *ครูสายัณห์* ในภาพยนตร์เรื่องนี้ด้วยเช่นกัน

และการพลิกบทบาทในละครฟอร์มยักษ์เรื่อง *ฟ้าใหม่ ช่อง 7* ปี 2547 โดยรับบทเป็น พระเจ้ามังลอก
ต่อมายุคหลังหันมาเล่นละครบู๊แอคชั่นให้กับค่ายของ ฉลอง ภักดีวิจิตร ทางช่อง 7 สี อีกหลายเรื่อง เมื่อปีพ.ศ.2553 มีผลงานละครเรื่องสุดท้ายคือเรื่อง นักฆ่าขนตางอน ช่อง 7 สกรรจ์ได้เปลี่ยนมาใช้ชื่อ-สกุลจริงในการแสดง และได้ยุติบทบาทการเป็นนักแสดงตลอดระยะเวลา 30 กว่าปี

ชีวิตส่วนตัวสมรส 2 ครั้ง ภรรยาคนแรกมีบุตรด้วยกัน 1 คนเป็นชาย ภรรยาคนที่ 2 มีบุตรด้วยกัน 3 คน เป็นชาย 2 หญิง 1

*สกรรจ์* เสียชีวิตเมื่อพฤศจิกายน พ.ศ.2566 สิริอายุ 75 ปี

ผลงาน
-----

### ภาพยนตร์

* พรุ่งนี้ก็สายเกินไป (2522)
* ขุนโจร 5 นัด (2526)
* ครูปิยะ (2527)
* นางสาวกะทิสด (2527)
* โสเภณีสงคราม (2527)
* 2 ฅน 2 คม (2528)
* เนื้อคู่ (2528)
* เขยเต็กกอ (2529)
* โอวตี่ (2529)
* โกยมหาสนุก (2529)
* แว่นวิเศษ (2530)
* ปีศาจสีเงิน (2531)
* 5 มนุษย์เหล็ก (2531)
* อยู่กับยาย (2531)
* เพชรพยัคฆราช (2531)
* จุมพิตมัจจุราช (2531)
* วังน้ำค้าง (2532)
* แม่นาคอาละวาด (2532)
* อ้อนรักแฟนเพลง (2532)
* นักร้องคะนองปืน (2535)
* บันทึกรักพุ่มพวง (2535) รับบท ธีระพล แสนสุข
* ศยามล (2538)

### ละครโทรทัศน์

* คนเริงเมือง รับบท หมอสมประสงค์ (2522) ช่อง 3
* ล่าสุดขอบฟ้า (2545) ช่อง 7
* ฝนใต้ (2546) ช่อง 7
* มาทาดอร์ (2547) ช่อง 7
* ฟ้าใหม่ รับบท พระเจ้ามังลอก (2547) ช่อง 7
* ผักบุ้งกับกุ้งนาง (2547) ช่อง 7
* ขิงก็รา ข่าก็แรง (2549) ช่อง 7
* ชุมแพ (2550) ช่อง 7
* ทอง 9 (2551) ช่อง 7
* นักฆ่าขนตางอน (2553) ช่อง 7

### ละครชุด

* พิภพมัจจุราช 2538

อ้างอิง
-------

1. ↑  ละครคนเริงเมือง 2522
2. ↑  "ผลงานการแสดงของสกรรจ์ รามบุตร". คลังข้อมูลเก่าเก็บจากแหล่งเดิมเมื่อ 2023-05-04. สืบค้นเมื่อ 2023-05-04.
3. ↑  ละครเรื่องฟ้าใหม่ปีพ.ศ.2547
**ศศรส สุวัฒนาพร** (เกิด 5 มีนาคม 2540) เป็นนักแสดงหญิงชาวไทยสังกัดสามเศียร ปัจจุบันเป็นนักแสดงอิสระ

ประวัติ
-------

ศศรส สุวัฒนาพร มีชื่อเล่นว่า ซานต้า เกิดเมื่อวันที่ 5 มีนาคม 2540 ปัจจุบันกำลังศึกษาระดับปริญญาตรีอยู่ที่มหาวิทยาลัยหอการค้าไทย

เข้าสู่วงการ
------------

ศศรสเข้าสู่วงการจากการแสดงซีรีส์แนวยาโออิ เรื่อง With Love The Series รักต่อ...ไม่รอแล้วนะ เมื่อปี 2562 แสดงเป็น พาฝัน ตามด้วยละครจักร ๆ วงศ์ ๆ เรื่อง พระสุธน–มโนห์รา ในปี 2563 แสดงเป็น กินรีมณีกาญจน์ ต่อมาในปีเดียวกัน เธอได้แสดงละครสั้นสะท้อนสังคมชุดฟ้ามีตา ตอน แค่เมตตา แสดงเป็น นิด หญิงสาวน่าสงสาร ก่อนจะหายไปจากหน้าจอถึง 3 ปี

ในปี 2566 เธอได้เข้าร่วมออดิชั่นในรายการนางร้ายไทยแลนด์ของทางช่อง 8 โดยเธออยู่ในทีมของ โม อมีนา พินิจ (ในรายการเรียกว่า ควีนมาสเตอร์)

ผลงาน
-----

### ละครจักร ๆ วงศ์ ๆ

| ปี | เรื่อง | แสดงเป็น |
| --- | --- | --- |
| 2563 | พระสุธน–มโนห์รา | กินรีมณีกาญจน์ |
|

### ละครสั้น

| ปี | ตอน | แสดงเป็น |
| --- | --- | --- |
| 2563 | ฟ้ามีตา ตอน แค่เมตตา | นิด |
|

### ละครโทรทัศน์

| ปี | เรื่อง | ช่อง | แสดงเป็น |
| --- | --- | --- | --- |
| 2562 | With Love The Series รักต่อ...ไม่รอแล้วนะ | ไลน์ทีวี | พาฝัน |
|

อ้างอิง
-------

1. 1 2  เปิดวาร์ป 'ซานต้า - ชมพู - มิ้ม' นางร้าย ที่หน้าตบที่สุด แต่ละคนแซ่บไม่ธรรมดา
2. ↑  บวงสรวงซีรีส์ With Love The Series รักต่อ...ไม่รอแล้วนะ ขนทีมดาราเอาใจสาวกสาววาย
3. ↑  'ฟ้ามีตา' ตอน 'แค่เมตตา'
4. ↑  มิ้ม-ซานต้า-ชมพู ว่าที่นางร้ายตัวแม่ จาก นางร้าย Thailand กับอินเนอร์ร้ายจากละครดัง
**ชัง ฮี-บิน** (เกาหลี: 희빈 장씨; ค.ศ. 1659–ค.ศ. 1701) เป็นพระสนมในพระเจ้าซุกจง พระมหากษัตริย์ราชอาณาจักรโชซ็อน ต่อมาได้เลื่อนเป็นพระอัครมเหสีที่ตำแหน่งสมเด็จพระราชินี แต่ภายหลังถูกถอดเป็นสามัญชนและถูกประหารชีวิต เรื่องราวของพระองค์ได้รับการดัดแปลงและนำเสนอในละครและภาพยนตร์หลายครั้ง เช่น ทงอี จอมนางคู่บัลลังก์

ประวัติ
-------

ชัง ฮี-บิน มีชื่อแต่กำเนิดว่า "ชัง อก-จ็อง" (Jang Ok-jeong) เป็นธิดาของชัง ฮย็อง (เกาหลี: 장형; ฮันจา: 張炯; อาร์อาร์: *Jang Hyeong*) กับภริยาคนที่สองชื่อ ยุน (Yun) จากตระกูลพาพย็องยุน (เกาหลี: 파평 윤; อาร์อาร์: *Papyeong Yun*)

อก-จ็อง ได้เข้าเป็นนางพระกำนัลในพระนางชังรย็อล (Jangryeol) พระมเหสีพระองค์ที่สองของพระเจ้าอินโจ ตามที่พระองค์เจ้าทงพย็อง (เกาหลี: 동평; อาร์อาร์: *Dongpyeong*) ทรงแนะนำ ครั้น ค.ศ. 1686 พระเจ้าซุกจงเสด็จไปทรงเยี่ยมพระนางชังรย็อล และได้พบกับอก-จ็อง จึงทรงรับนางมาเป็นสนมรองขั้นสี่ ตำแหน่ง "ซุก-ว็อน" (เกาหลี: 숙원; อาร์อาร์: *suk-won*) ต่อมาใน ค.ศ. 1688 ก็โปรดเลื่อนให้เป็นสนมเอกขั้นสองที่ตำแหน่ง "โซ-อึย" (เกาหลี: 소의; อาร์อาร์: *so-ui*) และใน ค.ศ. 1688 อก-จ็อง ประสูติพระโอรส (ต่อมา คือพระเจ้าคย็องจง) จึงโปรดอวยยศให้เป็นสนมเอกขั้นหนึ่ง ตำแหน่ง "ฮี-บิน" (เกาหลี: 희빈; อาร์อาร์: *hui-bin*)

เป็นไปได้ว่า อก-จ็องให้ประสูติกาลพระโอรสอีกพระองค์ คือ เจ้าชายซ็องซู (เกาหลี: 성수; อาร์อาร์: *Seongsu*) แต่ข้อสันนิษฐานนี้ยังไม่เป็นที่ยุติ

ในเดือนพฤษภาคม ค.ศ. 1688 พระเจ้าซุกจงทรงถอดพระนางอินฮย็อน (เกาหลี: 인현; อาร์อาร์: *Inhyeon*) พระอัครมเหสี ออกจากตำแหน่งและให้เนรเทศเสีย กลุ่มการเมืองที่เรียกตัวว่า "ทฤษฎีใหม่" (เกาหลี: 소론; อาร์อาร์: *Soron*) จึงสนับสนุนให้ทรงตั้งอก-จ็อง ขึ้นเป็นพระอัครมเหสีแทน ก็โปรดตามนั้น พระโอรสที่นางประสูติจึงพลอยได้รับแต่งตั้งเป็นพระรัชทายาทด้วย

อย่างไรก็ดี ใน ค.ศ. 1694 พระเจ้าซุกจงโปรดให้พระนางอินฮย็อนกลับสู่ตำแหน่งเดิม อก-จ็อง จึงต้องคืนสู่ตำแหน่งฮี-บิน ครั้น ค.ศ. 1701 พระนางอินฮย็อนสวรรคตโดยไม่ทราบเหตุ พระเจ้าซุกจงทรงให้ประหารชีวิตฮีบิน เนื่องจากทรงได้ยินนางหัวเราะชอบใจในระหว่างสวดมนต์สาปแช่งพระนางอินฮย็อน แต่เมื่อพระโอรสที่นางประสูติได้เสวยราชย์เป็นพระเจ้าคย็องจงแล้ว พระโอรสนั้นก็โปรดให้เฉลิมพระนามพระมารดาว่า "พระนางอกซัน บูแทพิน พระมหาเทวีในพระราชมนเทียร พระอัครราชเทวีแห่งตระกูลชัง แห่งอินดง" (เกาหลี: 대빈궁옥산부대빈장씨; ฮันจา: 大嬪宮玉山府大嬪張氏; อาร์อาร์: *Daebingung-oksan Budaebinjangssi*; "Lady Oksan, Great Concubine of the Palace; Prefectural Great Concubine of the Indong Jang clan")

เชิงอรรถ
--------

1. ↑  แปลว่า "สนมเอกขั้นหนึ่งชัง" "ชัง" (장, *Jang*) เป็นชื่อสกุล ส่วน "ฮี-บิน" (희빈, *hui-bin*) เป็นชื่อตำแหน่งสนมเอกขั้นหนึ่ง